**Kiss dominátorom celého truck víkendu!**

**Orechová Potôň, 03. júl 2022 – Štvoro pretekov počas víkendu OMV MaxxMotion Goodyear Truck Race of Slovakia - Majstrovstvá Európy preteky ťahačov (FIA ETRC) na okruhu SLOVAKIA RING má svojho jasného víťaza. Je ním Maďar Norbert Kiss, ktorý vyhral troje zo štvoro pretekov a navýšil tak svoj bodový náskok už na 48 bodov.**

Tretie kolo pretekov majstrovstiev Európy ťahačov na okruhu SLOVAKIA RING prinieslo množstvo drámy a tesných súbojov v podstate vo všetkých 4 pretekov počas víkendu 2. a 3. júla. V sobotných prvých pretekoch štartoval z prvého miesta, v tréningoch i oboch kvalifikáciách najrýchlejší, úradujúci Majster Europy Maďar Norbert Kiss na MAN, ktorý v pretekoch nikomu nič nedaroval a suverénne vyhral pred Nemcom Sascha Lenzom na MAN a tretím Jochenom Hahnom na stroji IVECO. V druhých pretekoch, kde sa otáčalo poradie štartového roštu, štartoval Norbert Kiss z 8. miesta a po 8 kolách sa prebojoval až na druhú priečku, kde dlho zvádzal súboje nakoniec s tretím Antoniom Albacetem na MAN. Historicky prvé víťazstvo v kariére v druhých pretekoch získal Brit Jamie Anderson jazdiaci na ťahači MAN.

Nedeľa pokračovala druhým súťažným dňom a opäť s dominanciou Norberta Kissa, ktorý do tretích pretekov v poradí štartoval z pole positon. Získanú pozíciu nakoniec premenil vo svoje druhé víťazstvo, poradie na druhej a tretej priečke bolo rovnaké ako v prvých sobotných pretekoch - druhý Sascha Lenz a tretí Jochen Hahn. Posledné preteky súťažného víkendu sa štartovali v obrátenom poradí kvalifikácie (Q2) a tak sa na prvé tri priečky štartového poľa dostali: Brit Shane Brereton jazdiaci na MANe, Nemec André Kursim na Ivecu a Steffi Halmová tiež na Ivecu. Pozornosť publika však smerovala na Maďara Norberta Kissa, ktorý štartoval z ôsmej priečky a ktorého dopredu hnala početná fanúšikovská základňa zaplnených tribún - a vyšlo to! Po 6 kolách sa Norbimu podarilo prepracovať na prvú priečku, ktorú už nepustil a získal svoje tretie víťazstvo na okruhu SLOVAKIA RING a celkovo už ôsme od začiatku sezóny.

Ďalšie kolo pretekov Goodyear FIA ETRC pokračuje na Nürburgringu 16.-17. júla 2022.

Ďalšie informácie nájdete na www.slovakiaring.sk a www.fiaetrc.com.

*\*\*\**

***Okruh SLOVAKIA RING / Areál SLOVAKIA RING***

*SLOVAKIA RING je profesionálny pretekársky okruh s licenciou FIA 2. stupňa, jediný svojho druhu na Slovensku. S celkovou dĺžkou 5922 m sa radí medzi najdlhšie v Európe. Kvalitatívnymi a bezpečnostnými parametrami vytvára okruh zázemie pre prestížne svetové šampionáty pod hlavičkami FIA a FIM. Od roku 2010 prináša podujatia pre profesionálnych jazdcov, amatérov, firmy a širokú verejnosť.*

*SLOVAKIA RING pri Orechovej Potôni predstavuje jedinečný areál - jediný svojho druhu na Slovensku. Ponúka možnosti jazdiť na profesionálnom automotodróme, zdokonaliť sa v škole bezpečnej jazdy, vyskúšať si terénnu jazdu vo vynovenom* ***off-road areáli*** *a užiť si relax v hoteli. Súčasťou širšieho areálu je aj* ***Malkia Park*** *-**útočisko pre exotické zvieratá. K novým atrakciám patrí tiež* ***Vojenské múzeum.*** *Pre všetkých, ktorí si chcú preveriť a zdokonaliť svoje jazdecké zručnosti - či už na aute alebo motocykle, je pripravené profesionálne* ***CENTRUM BEZPEČNEJ JAZDY*** *s najmodernejším tréningovým cvičiskom v strednej Európe. Po aktívnom výkone si môžete dopriať výdatný obed či večeru v reštaurácii Ring a* ***Hoteli Ring\*\*\*****, ktorý ponúka komfortné ubytovanie. Poslednou akvizíciou v areáli je špičkové* ***Slovenské motokárové centrum*** *a jeho vonkajšia dráha dlhá 1170m. To ponúka bezkonkurenčný priestor pre aktívne jazdy na motokárach pre deti, dospelých ale aj majiteľov vlastných motokár. Centrum a dráha je ako jediná na Slovensku homologizovaná licenciou CIK-FIA.*

**GENERÁLNYM REKLAMNÝM PARTNEROM OKUHU JE OMV SLOVENSKO.**

**Ďalšie informácie:**

| Ing. Peter PeczeMarketing Director, SLOVAKIA RINGmobil: +421 911 423 134e-mail: pecze@slovakiaring.sk |  |
| --- | --- |